User:Timimmoty/sandbox

Raif Čehajić je bosanskohercegovački novinar i publicist, rođen u Kaknju 1946. godine.

Završio je Višu pedagošku akademiju i kraće vrijeme je radio u rodnom gradu kao nastavnik, a u potrazi za novinarskim poslom odlazi u Zenicu, radeći u Našoj riječi a 1986. u Sarajevo, u Poslovne novine, jedno od izdanja tadašnjeg Oslobođenja.

Prve novinarske radove objavio je 1960. godine kao srednjoškolac u kakanjskom Glasu rudara i zeničkoj Našoj riječi u kojoj će se 1979. godine početi profesionalno baviti novinarstvom.

Ogledao se kao muzički kritičar (Radio Sarajevo 1970-ih godina), ekonomski analitičar (Privredni pregled i Ekonomska politika Beograd te zagrebački Vjesnik i knjiga Tranzicija bh. privrede, 2002.), putopisac (Šetajući gradovima 1998. i 2000.), portretist (Susreti s poznatima, 2000. i 2006.), hroničar (knjige: Sto godina Kaknja 2002, Stoljeće visočkog ciglarstva, 1999., Kiseljak u19. i 20. stoljeću, 2014.), leksikograf (Kakanjski leksikon, 2013. i 2018.), a autor je i publikacija o tri pića koja se najviše konzumiraju: Čudotvornost vode (2006.), Njegovo veličanstvo pivo (2005.) i Kafa - magični napitak (2007.), te nekoliko monografija o gradovima i preduzećima.

Posljednjih desetak godina bavi se genealogijom, pokrenuvši internetski portal Rodoslov.ba (2009.) i objavivši nekoliko knjiga: Čitanje porodičnog stabla – stare kakanjske porodice (2009.), Naši korijeni – od rodonačelnika do savremenika (2011. i 2013.), Slovenci u Kaknju (2016.) i dr. Pored toga što je autor više od 20 knjiga različitog žanra, poslije rata bio je saradnik sarajevskih dnevnika Oslobođenje i Večernje novine / Jutarnje novine te Novinarskog instituta Media plan Sarajevo i Međunarodne novinske agencije AIM, te više internetskih portala.

Bio je osnivač i urednik internetskog portala za promociju humanističke baštine zavičara Zgošća (2012.-2015.). Za lokalne televizije IC Kakanj, Visoko i Zenica snimio je više dokumentarnih filmova. Jedan od rijetkih bosanskohercegovačkih novinara koji je u svojoj četrdesetogodišnjoj karijeri radio na sve tri vrste medija (u ratnom periodu na Radio Kaknju i Nezavisnoj televiziji IC).

Zastupljen je u ''Antologiji bošnjačke pripovijetke 20. stoljeća, a član je Društva novinara BiH''.

Živi i radi na relaciji Sarajevo-Kiseljak.